**Latvijas Bankas noteikumu projekta**

**"Ieguldījumu pārvaldes sabiedrību iekšējās kontroles sistēmas noteikumi" anotācija**

|  |  |
| --- | --- |
| **Nosaukums** | Ieguldījumu pārvaldes sabiedrību iekšējās kontroles sistēmas noteikumi |
| **Dokumenta veids** | Latvijas Bankas noteikumi |
| **Izdošanas pamatojums** | Ieguldījumu pārvaldes sabiedrību likuma 13. panta piecpadsmitā daļa |
| **Mērķis un būtība** | Saskaņā ar Latvijas Bankas likuma pārejas noteikumu 3. punktu Latvijas Bankas un Finanšu un kapitāla tirgus komisijas līdz šā likuma spēkā stāšanās dienai izdotie ārējie normatīvie akti, vadlīnijas un ieteikumi piemērojami līdz dienai, kad stājas spēkā attiecīgie Latvijas Bankas ārējie normatīvie akti, vadlīnijas vai ieteikumi, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Ieguldījumu pārvaldes sabiedrību iekšējās kontroles sistēmas noteikumi" (turpmāk – noteikumu projekts), kas aizstās Finanšu un kapitāla tirgus komisijas 2020. gada 22. decembra normatīvos noteikumus Nr. 252 "Ieguldījumu pārvaldes sabiedrību iekšējās kontroles sistēmas izveides normatīvie noteikumi" (turpmāk – Noteikumi Nr. 252).  Saskaņā ar Ieguldījumu pārvaldes sabiedrību likuma [13. panta](https://likumi.lv/ta/id/52953#p13) piecpadsmito daļu, lai mazinātu ieguldījumu pārvaldes sabiedrību darbības riskus un aizsargātu ieguldītāju intereses, Latvijas Bankai ir tiesības noteikt ieguldījumu pārvaldes sabiedrībām (turpmāk – sabiedrība) prasības iekšējās kontroles sistēmas izveidei.  Noteikumu projekts ir izstrādāts, lai nodrošinātu efektīvas iekšējās kontroles sistēmas ieviešanu sabiedrībās. Efektīvas iekšējās kontroles sistēmas ieviešana sabiedrībās veicinās atbildīgu un pārdomātu iekšējo organizatorisko struktūru izveidi un funkcionēšanu un nodrošinās sabiedrību darbības risku pastāvīgu identificēšanu un pārvaldīšanu un sabiedrību piesardzīgu un efektīvu darbību.  Lai nodrošinātu vienotu, efektīvu un konstruktīvu sabiedrību uzraudzības praksi, ņemot vērā Eiropas finanšu tirgu uzraudzības sistēmas pārrobežu raksturu, noteikumu projektā papildus Ieguldījumu pārvaldes sabiedrību likumā un tieši piemērojamos Eiropas Savienības tiesību aktos noteiktajām prasībām attiecībā uz sabiedrību darbību un tai piemītošiem specifiskiem riskiem ir noteiktas prasības, kas izriet no Komisijas 2010. gada 1. jūlija direktīvas 2010/43/ES, ar ko īsteno Eiropas Parlamenta un Padomes direktīvu 2009/65/EK attiecībā uz organizatoriskajām prasībām, interešu konfliktiem, profesionālo ētiku, riska pārvaldību un starp depozitāriju un pārvaldības sabiedrību noslēdzamās vienošanās saturu.  Noteikumu projektā ietvertas prasības sabiedrības iekšējās kontroles sistēmas izveidošanai, tai skaitā darbības organizācijai un atbilstošas organizatoriskās struktūras izveidošanai, sabiedrības stratēģijas noteikšanai un darbības plānošanai, risku pārvaldīšanai, grāmatvedības un vadības informācijas sistēmas izveidošanai un aizsardzībai, valdes un padomes funkcijām iekšējās kontroles sistēmas jomā, kā arī iekšējās kontroles funkciju neatkarīgai darbībai.  Salīdzinājumā ar Noteikumiem Nr. 252 noteikumu projektā ir veiktas šādas izmaiņas:  1) noteikumu projekts papildināts ar prasībām aktīvu novērtēšanas kārtībai, kuras līdz šim bija iekļautas Finanšu un kapitāla tirgus komisijas 2020. gada 29. septembra normatīvajos noteikumos Nr. 181 "Ieguldījumu fonda un atvērtā alternatīvo ieguldījumu fonda gada pārskata, konsolidētā gada pārskata un pusgada pārskata sagatavošanas normatīvie noteikumi", tādēļ nepieciešams nodrošināt noteikumu projekta stāšanos spēkā vienlaikus ar Latvijas Bankas noteikumu projektu "Ieguldījumu fonda un atvērtā alternatīvo ieguldījumu fonda gada pārskata, konsolidētā gada pārskata un pusgada pārskata sagatavošanas noteikumi";  2) svītrota atsauce uz Finanšu un kapitāla tirgus komisijas 2020. gada 1. decembra normatīvajiem noteikumiem Nr. 227 "Iekšējās kontroles sistēmas izveides normatīvie noteikumi" un papildinātas prasības sabiedrības darbības plānošanai un stratēģijas sagatavošanai;  3) veikti redakcionāli labojumi, tostarp precizēts noteikumu nosaukums. |
| **Leģitīmais mērķis** | Noteikumu projekta leģitīmais mērķis ir citu personu tiesību aizsardzība un sabiedrības labklājības nodrošināšana.  Šo pamattiesību aizsardzību Latvijas Banka īsteno, nodrošinot finanšu tirgus uzraudzību, kurai ir vitāla nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un Latvijas Bankai kā konkrēto finanšu tirgus dalībnieku uzraugam, kas nodrošina to tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus uzraugs jeb Latvijas Banka, un attiecīgi Latvijas Banka finanšu tirgus uzrauga lomā ir atbildīga par tādu pasākumu veikšanu, kas aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt šīs sistēmas dalībniekam.  Nosakot sabiedrībām prasības un veicot šo prasību ievērošanas pārbaudes, Latvijas Banka nodrošina tai Latvijas Bankas likumā noteiktā pienākuma – veicināt ieguldītāju un noguldītāju interešu aizsardzību un finanšu tirgus ilgtspējīgu attīstību un stabilitāti – izpildi.  Noteikumu projekts nepieciešams, lai Latvijas Banka noteiktu vienotas sabiedrībām saistošas regulējošās prasības iekšējās kontroles sistēmas izveidošanas jomā. |
| **Samērīgums** | Nosakot sabiedrībām vienotas prasības iekšējās kontroles sistēmas izveidošanai, tiek nodrošināta vienota sabiedrību izpratne un pieeja regulējošo prasību interpretācijai un piemērošanai, kas ir būtisks faktors, lai nodrošinātu finanšu tirgus stabilitāti.  Līdz ar to atbilstošākais veids, kā noteikt sabiedrībām vienotas prasības iekšējās kontroles sistēmas izveidošanai, ir izdot tām saistošus noteikumus. Citas alternatīvas jautājuma noregulēšanai un vienotu prasību noteikšanai nebūtu efektīvas un nesasniegtu izvirzīto mērķi, jo nenodrošinātu vienveidīgu piemērošanu.  Noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība). Otrkārt, nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Treškārt, sabiedrības labums no noteikumu projektā ietverto prasību piemērošanas ir lielāks par nelielu papildu slogu un resursu ieguldījumu, kas sabiedrībām varētu rasties ar uzliktajiem pienākumiem, un tos atsver sagaidāmie ilgtermiņa ieguvumi stabilāka finanšu sektora veidā. |
| **Spēkā stāšanās** | 2025. gada 1. janvārī. |
| **Ietekme uz Latvijas Bankas budžetu** | Normatīvā akta izdošana neietekmēs Latvijas Bankas budžeta ieņēmumus un izdevumus. |
| **Administratīvā sloga un izmaksu novērtējums (tirgus dalībniekiem)** | Noteikumu projektā ietvertās prasības sabiedrībām nerada papildu administratīvo slogu un izmaksas, jo neparedz būtiskas izmaiņas, salīdzinot ar spēkā esošajām prasībām. |
| **Saistītie dokumenti** | Ar noteikumu projektu saistītie dokumenti:  1) Ieguldījumu pārvaldes sabiedrību likums;  2) Noteikumi Nr. 252;  3) Finanšu un kapitāla tirgus komisijas 2020. gada 29. septembra normatīvie noteikumi Nr. 181 "Ieguldījumu fonda un atvērtā alternatīvo ieguldījumu fonda gada pārskata, konsolidētā gada pārskata un pusgada pārskata sagatavošanas normatīvie noteikumi";  4) Latvijas Bankas 2023. gada 27. novembra noteikumi Nr. 256 "Fonda kopējā riska un riska darījumu apmēra ar darījumu partneri aprēķināšanas noteikumi";  5) Latvijas Bankas noteikumu projekts "Noteikumi par alternatīvo ieguldījumu fondu pārvaldnieku un ieguldījumu pārvaldes sabiedrību atalgojuma politiku un praksi";  6)  Eiropas Parlamenta un Padomes 2009. gada 13. jūlija direktīva 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU);  7) Komisijas 2010. gada 1. jūlija direktīva 2010/43/ES, ar ko īsteno Eiropas Parlamenta un Padomes direktīvu 2009/65/EK attiecībā uz organizatoriskajām prasībām, interešu konfliktiem, profesionālo ētiku, riska pārvaldību un starp depozitāriju un pārvaldības sabiedrību noslēdzamās vienošanās saturu;  8) Komisijas 2021. gada 21. aprīļa deleģētā direktīva (ES) 2021/1270, ar ko direktīvu 2010/43/ES groza attiecībā uz ilgtspējas riskiem un ilgtspējas faktoriem, kas jāņem vērā attiecībā uz pārvedamu vērtspapīru kolektīvo ieguldījumu uzņēmumiem (PVKIU);  9) Eiropas Parlamenta un Padomes 2013. gada 21. maija direktīva 2013/14/ES, ar ko groza direktīvu 2003/41/EK par papildpensijas kapitāla uzkrāšanas institūciju darbību un uzraudzību, direktīvu 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) un direktīvu 2011/61/ES par alternatīvo ieguldījumu fondu pārvaldniekiem attiecībā uz pārmērīgu paļaušanos uz kredītreitingiem;  10) Eiropas Parlamenta un Padomes 2009. gada 9. septembra regula (EK) Nr. 1060/2009 par kredītreitingu aģentūrām;  11) Eiropas Vērtspapīru regulatoru komitejas vadlīnijas Nr. CESR/09-178 "Par PVKIU risku pārvaldīšanas pamatprincipiem";  12) Eiropas Vērtspapīru un tirgu iestādes 2020. gada 30. septembra pamatnostādnes Nr. ESMA34-39-897 "Pamatnostādnes par PVKIU un AIF likviditātes stresa testiem". |
| **Saskaņošana ar Eiropas Centrālo banku** | Noteikumu projekts nav jāsaskaņo ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 23. oktobrī tika publicēts Latvijas Bankas tīmekļvietnes [www.bank.lv](http://www.bank.lv) sadaļas "Tiesību akti" apakšsadaļā "Sabiedrības līdzdalība", un par to līdz 2024. gada 6. novembrim bija iespējama sabiedrības līdzdalība.  Vienlaikus par noteikumu projektu un notiekošo sabiedrības līdzdalību tika informēta biedrība "Latvijas Finanšu nozares asociācija", kā arī sabiedrības, kuras nav biedrības "Latvijas Finanšu nozares asociācija" biedres.  Pēc sabiedrības līdzdalībai noteiktā termiņa beigām noteikumu projekts tiks iesniegts izskatīšanai Latvijas Bankas konsultatīvās finanšu tirgus padomes sēdē. |
| **Saskaņošanas rezultāti** | Sabiedrības līdzdalības gaitā priekšlikumi par noteikumu projektu netika saņemti. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Ieguldījumu pārvaldes sabiedrību iekšējās kontroles sistēmas noteikumi" (turpmāk – noteikumu projekts)

**Eiropas Savienības tiesību akta nosaukums:** Komisijas 2010. gada 1. jūlija direktīva 2010/43/ES, ar ko īsteno Eiropas Parlamenta un Padomes direktīvu 2009/65/EK attiecībā uz organizatoriskajām prasībām, interešu konfliktiem, profesionālo ētiku, riska pārvaldību un starp depozitāriju un pārvaldības sabiedrību noslēdzamās vienošanās saturu (turpmāk – Direktīva 2010/43/ES)

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda**  *(norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(norāda pēc iespējas konkrētāku teksta vienību)* | **Vai A ailē minētā prasība ar B ailē minēto noteikumu projekta punktu vai apakšpunktu tiek izpildīta pilnībā vai daļēji?**  *(ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais noteikumu projekta punkts vai apakšpunkts paredz stingrākas prasības, nekā A ailē minētā prasība?**  *(ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2010/43/ES 5. panta 5. punkts | Noteikumu projekta 12. punkts | Izpilda pilnībā | Nē | Jā | Pēc noteikumu projekta apstiprināšanas Latvijas Bankas padomē paziņošanas pienākumu attiecībā uz Eiropas Komisiju izpildīs Finanšu ministrija. |
| Direktīvas 2010/43/ES 5a. pants | Noteikumu projekta 29. punkts | Izpilda pilnībā | Nē | Jā |
| Direktīvas 2010/43/ES 9. panta 2. punkta a) apakšpunkts | Noteikumu projekta 44.5. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta b) apakšpunkts | Noteikumu projekta 44.6. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta c) apakšpunkts | Noteikumu projekta 44.8. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta d) apakšpunkts | Noteikumu projekta 44.9. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta e) apakšpunkts | Noteikumu projekta 44.10. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta f) apakšpunkts | Noteikumu projekta 41.11. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 2. punkta g) apakšpunkts | Noteikumu projekta 41. un 43. punkts | Izpilda pilnībā | Nē | Jā |
| Direktīvas 2010/43/ES 9. panta 3. punkta a) apakšpunkts | Noteikumu projekta 42.10. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 3. punkta b) apakšpunkts | Noteikumu projekta 44.14. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 4. punkts | Noteikumu projekta 44.16. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 5. punkts | Noteikumu projekta 44.15. apakšpunkts | Izpilda pilnībā | Nē | Jā |
| Direktīvas 2010/43/ES 9. panta 6. punkts | Noteikumu projekta 42.11. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 1. punkts | Noteikumu projekta 56. punkts | Izpilda pilnībā | Nē | Jā |
| Direktīvas 2010/43/ES 10. panta 2. punkts | Noteikumu projekta 58. punkts | Izpilda pilnībā | Nē | Jā |
| Direktīvas 2010/43/ES 10. panta 2. punkta a) apakšpunkts | Noteikumu projekta 58.1. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 2. punkta b) apakšpunkts | Noteikumu projekta 58.2. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 3. punkta a) apakšpunkts | Noteikumu projekta 49. punkta 49.1., 49.3., 49.4. un 49.5. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 3. punkta b) apakšpunkts | Noteikumu projekta 49.6. un 59.5. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 3. punkta c) apakšpunkts | Noteikumu projekta 46.2. apakšpunkts | Izpilda pilnībā | Nē | Jā |
| Direktīvas 2010/43/ES 10. panta 3. punkta d) apakšpunkts | Noteikumu projekta 46.4. apakšpunkts | Izpilda pilnībā | Nē | Jā |
| Direktīvas 2010/43/ES 10. panta pēdējais teikums | Noteikumu projekta 48. punkts | Izpilda pilnībā | Nē | Jā |
| Direktīvas 2010/43/ES 11. panta 1. punkts | Noteikumu projekta 61. punkts | Izpilda pilnībā | Nē | Jā |
| Direktīvas 2010/43/ES 11. panta 2. punkta a) apakšpunkts | Noteikumu projekta 64. punkts un 64.1., 64.2. un 64.3. apakšpunkts | Izpilda pilnībā | Nē | Jā |
| Direktīvas 2010/43/ES 11. panta 2. punkta b), c) un d) apakšpunkts | Noteikumu projekta 64.4. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 1. punkts | Noteikumu projekta 51. punkts | Izpilda pilnībā | Nē | Jā |
| Direktīvas 2010/43/ES 12. panta 2. punkts | Noteikumu projekta 48. punkts | Izpilda pilnībā | Nē | Jā |
| Direktīvas 2010/43/ES 12. panta 3. punkta a) apakšpunkts | Noteikumu projekta 52.1. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta b) apakšpunkts | Noteikumu projekta 52.2. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta c) apakšpunkts | Noteikumu projekta 52.3. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta d) apakšpunkta i) apakšpunkts | Noteikumu projekta 54.1. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta d) apakšpunkta ii) apakšpunkts | Noteikumu projekta 54.2. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta d) apakšpunkta iii) apakšpunkts | Noteikumu projekta 54.3. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 3. punkta e) apakšpunkts | Noteikumu projekta 55. punkts | Izpilda pilnībā | Nē | Jā |
| Direktīvas 2010/43/ES 12. panta 3. punkta f) apakšpunkts | Noteikumu projekta 52.4. apakšpunkts | Izpilda pilnībā | Nē | Jā |
| Direktīvas 2010/43/ES 12. panta 4. punkts | Noteikumu projekta 49. punkta 49.1., 49.3., 49.4. un 49.5. apakšpunkts | Izpilda pilnībā | Nē | Jā |
| Direktīvas 2010/43/ES 38. panta 1. punkta otrais teikums | Noteikumu projekta 32.1. apakšpunkts | Izpilda pilnībā | Nē | Jā |