K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Alternatīvo ieguldījumu fondu pārvaldnieku pārskatu sagatavošanas un iesniegšanas noteikumi**

Izdoti saskaņā ar

Alternatīvo ieguldījumu fondu

un to pārvaldnieku likuma

59. panta pirmo, sesto, septīto un astoto daļu un

81. panta septītās daļas 23. punktu

un

Latvijas Bankas likuma

63. panta otro daļu un 68. panta trešo daļu

1. Vispārīgie jautājumi
2. Noteikumi nosaka:
   1. prasības un kārtību, saskaņā ar kuru alternatīvo ieguldījumu fonda pārvaldnieks (turpmāk – pārvaldnieks) sagatavo un iesniedz Latvijas Bankai pārskatus, kuri satur statistiskos datus un uzraudzības funkciju veikšanai nepieciešamo informāciju, kura nav statistiskie dati (turpmāk kopā – dati), par pārvaldnieka un katra alternatīvo ieguldījumu fonda (turpmāk – AIF) vai apakšfonda, ja AIF dibināts ar apakšfondiem (turpmāk kopā – fonds), darbību;
   2. datu sagatavošanas un iesniegšanas kārtību informācijas apmaiņai ar citu dalībvalstu uzraudzības institūcijām, Eiropas Vērtspapīru un tirgu iestādi un Eiropas Sistēmisko risku kolēģiju (turpmāk – dati informācijas apmaiņai);
   3. datu iesniegšanas termiņus;
   4. datu glabāšanas ilgumu.
3. Noteikumi ir saistoši:
   1. Latvijā licencētam vai reģistrētam pārvaldniekam, izņemot ieguldījumu pārvaldes sabiedrību, kura ir licencēts vai reģistrēts pārvaldnieks, sniedzot datus par savu darbību;
   2. Latvijā licencētam vai reģistrētam pārvaldniekam, sniedzot datus par savā pārvaldē esoša Latvijā dibināta fonda darbību;
   3. Latvijā licencētam vai reģistrētam pārvaldniekam, sniedzot datus informācijas apmaiņai;
   4. citā dalībvalstī licencētam pārvaldniekam, kurš reģistrējis fondu Latvijā, sniedzot datus par savu darbību Latvijā un Latvijā reģistrēta fonda darbību;
   5. citā dalībvalstī licencēta pārvaldnieka filiālei Latvijā.
4. Dati nepieciešami Latvijas Bankas uzdevumu veikšanai, t. sk. lai veiktu finanšu tirgus un tā dalībnieku darbības uzraudzību un sagatavotu uzraudzības statistiku, ieguldījumu fondu statistiku, vērtspapīru turējumu statistiku, ārējo statistiku un finanšu kontu statistiku, kā arī lai veiktu finanšu stabilitātes analīzi un informētu citas institūcijas un sabiedrību par pārvaldnieku un fondu darbību Latvijā.
5. Datus Latvijas Banka glabā pastāvīgi.
6. Latvijas Banka izveido, uztur un regulāri aktualizē Latvijas ieguldījumu fondu sarakstu, kurā saskaņā ar Eiropas Centrālās bankas prasībām ietver fondus, izņemot naudas tirgus fondus (turpmāk – saraksts). Sarakstu publicē Latvijas Bankas tīmekļvietnes (www.bank.lv) izvēlnē "Statistika". Saraksts iekļauts arī Eiropas Centrālās bankas tīmekļvietnē, kur regulāri tiek publicēts Eiropas Savienības valstu ieguldījumu fondu saraksts.
7. Datu sagatavošanas un iesniegšanas vispārējās prasības un kārtība un iesniegšanas termiņi
8. Pārvaldnieks sagatavo:
   1. "Pārvaldnieka bilances pārskatu" (1. pielikums);
   2. "Pārvaldnieka peļņas vai zaudējumu aprēķinu" (2. pielikums);
   3. "Pārskatu par pārvaldnieka pārvaldē esošajiem līdzekļiem un kapitāla prasību izpildi" (3. pielikums), kurā ietver:
      1. 1. daļu "Pārvaldnieka pārvaldē esošie līdzekļi";
      2. 2. daļu "Pārvaldnieka kapitāla prasību izpilde";
   4. "Fonda vērtspapīru pārskatu" (4. pielikums);
   5. "Fonda aktīvu un saistību pārskatu" (5. pielikums), kurā ietver:
      1. 1. daļu "Aktīvi un saistības";
      2. 2. daļu "Ieguldījumu īpašums (1180. pozīcijas izvērsums)";
      3. 3. daļu "Sviras finansējums";
   6. "Fonda ienākumu un izdevumu pārskatu" (6. pielikums), kurā ietver;
      1. 1. daļu "Ienākumi, izdevumi un ieguldījumu vērtības pieaugums vai samazinājums";
      2. 2. daļu "Ienākumi ieguldījumu daļu klases dalījumā (0100. pozīcijas izvērsums)";
      3. 3. daļu "Izdevumi atbilstoši Regulas (ES) 2017/653 definīcijām";
   7. "Fonda neto aktīvu vērtības pārmaiņu pārskatu" (7. pielikums), kurā ietver:
      1. 1. daļu "Fonda neto aktīvu vērtības pārmaiņas";
      2. 2. daļu "Dividendes ieguldījumu daļu klases dalījumā (0300. pozīcijas izvērsums)";
   8. "Fonda ieguldītāju pārskatu" (8. pielikums);
   9. "Fonda identifikācijas un klasifikācijas pārskatu" (9. pielikums).
9. Latvijā licencēts vai reģistrēts pārvaldnieks, kurš Latvijā reģistrējis fondu saskaņā ar Eiropas Parlamenta un Padomes 2013. gada 17. aprīļa Regulu (ES) Nr. 345/2013 par Eiropas riska kapitāla fondiem (turpmāk – Regula Nr. 345/2013) vai Eiropas Parlamenta un Padomes 2013. gada 17. aprīļa Regulu (ES) Nr. 346/2013 par Eiropas sociālās uzņēmējdarbības fondiem (turpmāk – Regula Nr. 346/2013), šo noteikumu 6.1., 6.2. un 6.3. apakšpunktā minētos pārskatus sagatavo par katru kalendārā gada ceturksni.
10. Latvijā reģistrēts pārvaldnieks, izņemot pārvaldnieku, kurš Latvijā reģistrējis fondu saskaņā ar Regulu Nr. 345/2013 vai Regulu Nr. 346/2013, šo noteikumu 6.1. un 6.2. apakšpunktā minētos pārskatus sagatavo par katru kalendāro gadu.
11. Latvijā licencēts vai reģistrēts pārvaldnieks par fondu sagatavo:
    1. šo noteikumu 6.4., 6.5., 6.6.1., 6.6.2., 6.7. un 6.8. apakšpunktā minētos pārskatuspar katru kalendārā gada ceturksni;
    2. šo noteikumu 6.6.3. apakšpunktā minēto pārskatu par katru kalendāro gadu.
12. Citā dalībvalstī licencēts pārvaldnieks par savu darbību Latvijā un Latvijā reģistrēta fonda darbību sagatavo:
    1. šo noteikumu 6.3.1., 6.4., 6.5., 6.6.1., 6.6.2., 6.7. un 6.8. apakšpunktā minētos pārskatuspar katru kalendārā gada ceturksni;
    2. šo noteikumu 6.6.3. apakšpunktā minēto pārskatu par katru kalendāro gadu.
13. Citā dalībvalstī licencēta pārvaldnieka filiāle Latvijā par katru kalendārā gada ceturksni sagatavo šo noteikumu 6.2. un 6.3.1. apakšpunktā minētos pārskatus.
14. Šo noteikumu 6.9.  apakšpunktā minēto pārskatu pārvaldnieks sagatavo par katru tādu kalendārā gada ceturksni, kurā:
    1. notikušas pārmaiņas datos, kas iekļauti pēdējā Latvijas Bankai iesniegtajā attiecīgajā pārskatā;
    2. nodibināts jauns fonds.
15. Pārvaldnieks sagatavo pārskatus par attiecīgo pārskata periodu par stāvokli pārskata perioda pēdējā datumā un tos iesniedz Latvijas Bankai līdz pārskata periodam sekojošā mēneša 20. datumam, izņemot šo noteikumu 6.6.3. apakšpunktā un 8. punktā minētos pārskatus, kurus iesniedz Latvijas Bankai līdz pārskata periodam sekojošā gada 20. aprīlim. Līdz pārskata periodam sekojošā gada 20. aprīlim pārvaldnieks atkārtoti iesniedz Latvijas Bankai visus pārējos šo noteikumu 6. punktā minētos pārskatus par stāvokli iepriekšējā kalendārā gada 31. decembrī, nodrošinot datu savstarpēju saskaņotību.
16. Pārvaldnieks pārskatus iesniedz Latvijas Bankai elektroniskā veidā, izmantojot paaugstinātās drošības sistēmu vai nebanku statistikas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku.
17. Pārvaldnieks paziņo Latvijas Bankai pārskata sagatavotāja kontaktinformāciju, nosūtot pārskata sagatavotāja vārdu un uzvārdu, e-pasta adresi un tālruņa numuru uz   
    e-pasta adresi: stp.info@bank.lv.
18. Pārskatus sagatavo, ievērojot šādas vispārējās prasības:
    1. pozīcijas novērtē saskaņā ar Alternatīvo ieguldījumu fondu un to pārvaldnieku likumā un uz tā pamata izdotajos normatīvajos aktos gada pārskatu sagatavošanai noteiktajām prasībām, ja šajos noteikumos nav noteikts citādi;
    2. summas *euro* vai citā valūtā uzrāda veselos skaitļos, izņemot šo noteikumu 6.4. apakšpunktā minētā pārskata ailē "Kopējā nominālvērtība emisijas valūtā" un "Uzskaites vērtība (*euro*)" sniedzamās vērtības, kuras uzrāda ar divām zīmēm aiz komata;
    3. procentu vērtības uzrāda ar ne vairāk kā divām zīmēm aiz komata, izņemot šo noteikumu 6.4. apakšpunktā minētā pārskata ailē "Kupona likme (%)" sniedzamās vērtības, kuras uzrāda ar ne vairāk kā četrām zīmēm aiz komata;
    4. skaita vērtības uzrāda ar ne vairāk kā astoņām zīmēm aiz komata;
    5. ja fondam nav nodrošināta ieguldījumu apliecību vai ieguldījumu daļu (turpmāk kopā – ieguldījumu daļas) uzskaite, šo noteikumu 6.4. apakšpunktā minētā pārskata ailē "Vērtspapīru skaits", šo noteikumu 6.8. apakšpunktā minētā pārskata ailē "Ieguldījumu daļu skaits", šo noteikumu 6.7.1. apakšpunktā minētā pārskata rindās "Emitēto ieguldījumu daļu skaits pārskata gada sākumā" un "Emitēto ieguldījumu daļu skaits pārskata perioda beigās" kā skaita vērtību uzrāda attiecīgo uzskaites vērtību;
    6. valsts kodu uzrāda saskaņā ar starptautisko standartu ISO 3166 "Valstu un to administratīvi teritoriālā iedalījuma vienību nosaukumu kodi". Tādas starptautiskās organizācijas kodu, kura nav reģistrēta kā vienas valsts rezidente, piemēram, Eiropas Rekonstrukcijas un attīstības banka, Eiropas Investīciju banka un Starptautisko norēķinu banka, uzrāda saskaņā ar Latvijas Bankas uzturēto starptautisko organizāciju kodu sarakstu (sk. Latvijas Bankas tīmekļvietnes ([www.bank.lv](file:///C:\Users\vviktors\AppData\Local\Microsoft\Windows\INetCache\Content.Outlook\OTEQ58WF\www.bank.lv)) izvēlni "Statistika");
    7. valūtas kodu uzrāda saskaņā ar starptautisko standartu ISO 4217 "Valūtu un resursu kodi". Vērtspapīriem norāda finanšu instrumenta emisijas valūtas kodu;
    8. emitenta, darījuma partnera un ieguldītāja sektora kodu uzrāda saskaņā ar šo noteikumu 10. pielikumu. Rezidentu sektoros iekļauto institucionālo vienību saraksts, kas atbilst Eiropas Parlamenta un Padomes 2013. gada 21. maija Regulas (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (turpmāk – Regula Nr. 549/2013) prasībām, pieejams Centrālās statistikas pārvaldes tīmekļvietnē;
    9. termiņa dalījuma kodu, ņemot vērā darījuma sākotnējo termiņu, kā arī likvīda aktīva, kupona izmaksas biežuma, papildinformācijas, ieguldījumu īpašuma veida, fondu apvienošanas, fonda veida, dividenžu sadales politikas, ieguldījumu politikas, nekustamā īpašuma fonda veida, regulētā tirgū tirgota fonda, privātā kapitāla fonda, ieguldīšanas veida, ģeogrāfiskās prioritātes, parāda vērtspapīru ieguldījumu prioritātes, ieguldītāju bāzes, ieguldījumu daļas atļaujas tirgot privātiem ieguldītājiem, ieguldījumu daļu dzēšanas biežuma un vides, sociālās un pārvaldības atbilstības kodu uzrāda saskaņā ar šo noteikumu 10. pielikumu.
19. "Pārvaldnieka bilances pārskata", "Pārvaldnieka peļņas vai zaudējumu aprēķina" un "Pārskata par pārvaldnieka pārvaldē esošajiem līdzekļiem un kapitāla prasību izpildi" sagatavošanas prasības
20. "Pārvaldnieka bilances pārskata" 12500. pozīcijā "Darba ņēmēju iespēju līgumi" datus sniedz pārvaldnieks, kurš piedāvā saviem darba ņēmējiem iespēju iegādāties pārvaldnieka akcijas, norādot darba ņēmēju akciju iegādes iespēju līgumu uzskaites vērtību saskaņā ar Regulu Nr. 549/2013.
21. "Pārvaldnieka peļņas vai zaudējumu aprēķinā" citā dalībvalstī licencēta pārvaldnieka filiāle uzrāda datus par ienākumiem un izdevumiem, kuri gūti no darbības Latvijā.
22. "Pārskatu par pārvaldnieka pārvaldē esošajiem līdzekļiem un kapitāla prasību izpildi" sagatavo, ievērojot, ka:
    1. citā dalībvalstī licencēta pārvaldnieka filiāle un dalībvalstī licencēts pārvaldnieks, kurš ir reģistrējis fondu Latvijā, sagatavo tikai "Pārskata par pārvaldnieka pārvaldē esošajiem līdzekļiem un kapitāla prasību izpildi" 1. daļu "Pārvaldnieka pārvaldē esošie līdzekļi" un sniedz datus par aktīvu uzskaites vērtību Latvijā reģistrētajiem AIF un pārvaldītajiem Latvijas rezidentu klientu individuālajiem finanšu instrumentu portfeļiem;
    2. 2. daļas "Pārvaldnieka kapitāla prasību izpilde" 801. pozīcijā "Pārvaldnieka pašu kapitāls" uzrāda pašu kapitāla vērtību, kura aprēķināta saskaņā ar Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ar ko groza Regulu (ES) Nr. 648/2012 (turpmāk – Regula Nr. 575/2013);
    3. 2. daļas "Pārvaldnieka kapitāla prasību izpilde" 802. pozīcijā "Pārvaldnieka pastāvīgo izmaksu kopsumma" uzrāda vērtību, kura aprēķināta atbilstoši Eiropas Parlamenta un Padomes 2019. gada 27. novembra Regulas (ES) Nr. 2019/2033 par prudenciālajām prasībām ieguldījumu brokeru sabiedrībām un ar ko groza Regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014 13. pantā noteiktajām prasībām;
    4. 2. daļas "Pārvaldnieka kapitāla prasību izpilde" 810. pozīcijā "Pārvaldnieka profesionālās atbildības riski, kas nav segti ar apdrošināšanas polisi" licencēts pārvaldnieks uzrāda pārvaldē esošo AIF aktīvu uzskaites vērtību, kuras pārvaldīšanai pārvaldnieka profesionālās darbības riski nav segti ar civiltiesiskās atbildības apdrošināšanas polisi atbilstoši Komisijas 2012. gada 19. decembra Deleģētajai regulai Nr. 231/2013, ar ko papildina Eiropas Parlamenta un Padomes Direktīvu 2011/61/ES attiecībā uz atbrīvojumiem, vispārējiem darbības nosacījumiem, depozitārijiem, saistību īpatsvaru, pārskatāmību un uzraudzību (turpmāk – Regula Nr. 231/2013). Šai aktīvu uzskaites vērtības daļai piemēro papildu pašu kapitāla prasību, kas aprēķināta atbilstoši Regulas Nr. 231/2013 14. pantam. Ja pārvaldnieka profesionālās darbības riski pilnībā ir segti ar apdrošināšanas polisi, uzrāda vērtību "0".
23. "Fonda vērtspapīru pārskata" sagatavošanas prasības
24. "Fonda vērtspapīru pārskatu" sagatavo, ievērojot šādas prasības:
    1. ailē "Emitenta reģistrācijas numurs" norāda attiecīgā vērtspapīra emitenta kodu (tās Eiropas Savienības dalībvalsts nacionālās centrālās bankas piešķirtu unikālu identifikācijas kodu, kuras rezidents ir vērtspapīra emitents) saskaņā ar Eiropas Centrālās bankas uzturētajiem finanšu iestāžu sarakstiem vai, ja šā vērtspapīra emitents nav iekļauts Eiropas Centrālās bankas uzturētajos finanšu iestāžu sarakstos, vērtspapīra emitenta reģistrācijas numuru tā reģistrācijas valsts komercreģistrā;
    2. ailē "ISIN kods" uzrāda ISIN kodu vērtspapīriem, kuriem Nacionālo numerācijas aģentūru asociācijas dalībnieks vai pilnvarnieks piešķīris starptautisko vērtspapīru identifikācijas numuru saskaņā ar starptautisko standartu ISO 6166 "ISIN kodi";
    3. datus par parāda vērtspapīriem un citiem vērtspapīriem ar fiksētu ienākumu (bez ISIN koda) ailē "Kupona likme (%)" norāda kā kupona jeb procentu likmes apmēru pārskata perioda beigās procentos līdz četrām zīmēm aiz komata;
    4. ailē "Kupona izmaksas biežums" uzrāda kupona izmaksu biežumu raksturojošo kodu saskaņā ar šo noteikumu 10. pielikumu;
    5. ailē "Papildinformācija" uzrāda papildinformāciju raksturojošo kodu saskaņā ar šo noteikumu 10. pielikumu;
    6. 11107. pozīcijā "Ieguldījumu fondu ieguldījumu daļas (ar ISIN kodu)" un 11108. pozīcijā "Ieguldījumu fondu ieguldījumu daļas (bez ISIN koda)" uzrāda vienīgi tādu ieguldījumu fondu, kuru regulējums atbilst Ieguldījumu pārvaldes sabiedrību likumā noteiktajam, t. sk. UCITS ETF (regulētā tirgū tirgotu ieguldījumu fondu; angļu val. *Undertaking for Collective Investments in Transferable Securities; Exchange-Traded Fund*), ieguldījumu daļas;
    7. 11109. pozīcijā "AIF ieguldījumu daļas (ar ISIN kodu)" un 11110. pozīcijā "AIF ieguldījumu daļas (bez ISIN koda)" uzrāda AIF ieguldījumu daļas, t. sk. AIF ETF (regulētā tirgū tirgotu AIF) ieguldījumu daļas.
25. "Fonda aktīvu un saistību pārskata" sagatavošanas prasības
26. "Fonda aktīvu un saistību pārskatu" sagatavo par fonda aktīviem un saistībām, atsevišķus finanšu instrumentus iedalot pēc sākotnējā termiņa. Īstermiņa finanšu instrumentu sākotnējais termiņš ir līdz vienam gadam (ieskaitot), bet ilgtermiņa finanšu instrumentu sākotnējais termiņš ir ilgāks nekā viens gads.
27. "Fonda aktīvu un saistību pārskata" 1. daļu "Aktīvi un saistības" sagatavo, ievērojot šādas prasības:
    1. 1390. pozīcijā "Pārējie nefinanšu aktīvi" uzrāda materiālos un nemateriālos aktīvus, kas nav finanšu aktīvi vai ieguldījumu īpašums. Šajā kategorijā ietver mašīnas un iekārtas, vērtslietas un intelektuālā īpašuma objektus, piemēram, datoru programmatūru un datubāzes, kā arī virtuālus aktīvus un kriptoaktīvus bez pretējām saistībām;
    2. 2111. un 2121. pozīcijā "atjaunojamie kredīti" uzrāda kredītus, kuriem piemīt visas šīs īpašības: aizņēmējs var bez iepriekšējas paziņošanas aizdevējam izmantot vai izņemt no konta līdzekļus līdz iepriekš noteiktam kredītlimitam; pieejamā kredīta summa var palielināties vai samazināties, līdzekļus aizņemoties vai atmaksājot; kredīts var tikt izmantots atkārtoti. Atjaunojamie kredīti aptver summas, kas iegūtas, izmantojot kredītlīniju, un vēl nav atmaksātas (atlikumu), bet neaptver summas, kas pieejamas, izmantojot kredītlīniju, un kas nav izņemtas vai jau ir atmaksātas;
    3. 2112. un 2122. pozīcijā "pārsnieguma kredīti" uzrāda norēķinu konta debeta atlikumu. Par kopējo parāda summu sniedz datus neatkarīgi no tā, vai tā atbilst limitam vai pārsniedz limitu, par kuru aizdevējs un aizņēmējs iepriekš vienojušies attiecībā uz kredīta apjomu vai maksimālo termiņu;
    4. 4108. pozīcijā "AIF kvalificētie ieguldījumi" ailē "Uzskaites vērtība (*euro*)" uzrāda vērtību, ja AIF ir reģistrēts kā "Eiropas riska kapitāla fonds" saskaņā ar Regulu Nr. 345/2013, kā "Eiropas sociālās uzņēmējdarbības fonds" saskaņā ar Regulu Nr. 346/2013, vai kā "Eiropas ilgtermiņa ieguldījumu fonds" saskaņā ar Eiropas Parlamenta un Padomes 2015. gada 29. aprīļa Regulu Nr. 2015/760 par Eiropas ilgtermiņa ieguldījumu fondiem. Šajā pozīcijā norāda to ieguldījumu kopsummu, kuri saskaņā ar attiecīgo tieši piemērojamo Eiropas Savienības tiesību aktu ir atzīstami par kvalificētiem ieguldījumiem vai atbilstīgi ieguldītiem aktīviem.
28. Par fondu, kura darbības noteikumi paredz ieguldījumus nekustamajā īpašumā, sagatavo "Fonda aktīvu un saistību pārskata" 2. daļu "Ieguldījumu īpašums (1180. pozīcijas izvērsums)", attiecīgi uzrādot:
    1. ailē "Ieguldījumu īpašuma veids" – ieguldījumu īpašuma veidu raksturojošo kodu saskaņā ar šo noteikumu 10. pielikumu;
    2. ailē "Darījuma radītās pārmaiņas" – pārmaiņas attiecīgās ieguldījumu īpašuma grupas uzskaites vērtībā, kuras notikušas pirkuma vai pārdevuma darījuma rezultātā;
    3. ailē "Citas pārmaiņas, kas nav radušās darījuma rezultātā" – pārmaiņas attiecīgās ieguldījumu īpašuma grupas uzskaites vērtībā, kuras nav saistītas ar pirkuma vai pārdevuma darījumiem, piemēram, pārvērtēšanas rezultātu.
29. Par fondu, kura darbības noteikumi paredz sviras finansējuma izmantošanu, sagatavo "Fonda aktīvu un saistību pārskata" 3. daļu "Sviras finansējums", ievērojot, ka:
    1. 3101. pozīcijā "AIF sviras finansējums pēc bruto metodes" uzrāda saskaņā ar Regulas Nr. 231/2013 2. iedaļā noteikto bruto metodi aprēķinātā riska darījumu apmēra attiecību pret neto aktīvu vērtību, izteiktu procentos;
    2. 3102. pozīcijā "AIF sviras finansējums pēc saistību metodes" uzrāda saskaņā ar Regulas Nr. 231/2013 2. iedaļā noteikto saistību metodi aprēķinātā riska darījumu apmēra attiecību pret neto aktīvu vērtību, izteiktu procentos.
30. "Fonda ienākumu un izdevumu pārskata" sagatavošanas prasības
31. "Fonda ienākumu un izdevumu pārskata" 2. daļā "Ienākumi ieguldījumu daļu klases dalījumā (0100. pozīcijas izvērsums)" pārvaldnieks uzrāda ienākumu kopējo uzskaites vērtību katrai ieguldījumu daļu klasei, ja tāda ir izveidota.
32. "Fonda ienākumu un izdevumu pārskata" 3. daļā "Izdevumi atbilstoši Regulas (ES) 2017/653 definīcijām" pārvaldnieks 0801. pozīcijā "Atkārtotas izmaksas" un 0802. pozīcijā "Papildu izmaksas" uzrāda attiecīgi atbilstoši Komisijas 2017. gada 8. marta Deleģētās regulas (ES) 2017/653, ar ko papildina Eiropas Parlamenta un Padomes Regulu (ES) Nr. 1286/2014 par komplektētu privāto ieguldījumu un apdrošināšanas ieguldījumu produktu (PRIIP) pamatinformācijas dokumentiem, nosakot regulatīvos tehniskos standartus attiecībā uz pamatinformācijas dokumentu noformējumu, saturu, pārskatīšanu un pārstrādāšanu un šādu dokumentu sniegšanas prasību izpildes nosacījumiem, VI pielikuma pirmās daļas I iedaļā definēto atkārtotu un papildu izmaksu uzskaites vērtības.
33. "Fonda identifikācijas un klasifikācijas pārskata" sagatavošanas prasības
34. "Fonda identifikācijas un klasifikācijas pārskatā" datus uzrāda, izmantojot šo noteikumu 10. pielikumā norādītos kodus, kā arī Eiropas Centrālās bankas 2024. gada 27. jūnija Regulas (ES) 2024/1988 par ieguldījumu fondu statistiku un par Lēmuma (ES) 2015/32 (ECB/2014/62) atcelšanu (ECB/2024/17) (pārstrādāta redakcija) (turpmāk – Regula (ES) 2024/1988) II pielikuma "Apraksti" 5. daļas E tabulā ietvertos klasifikācijas apzīmējumu aprakstus, kas attiecas uz šādām pozīcijām: "Dividenžu sadales politika", "Ieguldījumu politika", "Nekustamā īpašuma fonda veids", "Ir regulētā tirgū tirgots fonds (ETF)" (atbilst Regulas (ES) 2024/1988 II pielikuma 5. daļas E tabulā ietvertajam datu laukam "Biržā tirgots fonds"), "Ir privātā kapitāla fonds", "Ieguldīšanas veids", "Ģeogrāfiskās prioritātes", "Parāda vērtspapīru ieguldījumu prioritātes" (atbilst Regulas (ES) 2024/1988 II pielikuma 5. daļas E tabulā ietvertajam datu laukam "Uzņēmumu/valdības obligāciju fondi"), "Ieguldītāju bāze", "Ieguldījumu daļu dzēšanas biežums" (atbilst Regulas (ES) 2024/1988 II pielikuma 5. daļas E tabulā ietvertajam datu laukam "Dzēšanas biežums") un "Vides, sociālā un pārvaldības (VSP) atbilstība".
35. Licencēts pārvaldnieks nesniedz datus "Fonda identifikācijas un klasifikācijas pārskata" 1020. pozīcijā "Pilns fonda nosaukums", 1030. pozīcijā "Ar apakšfondiem dibināta AIF identifikators (ja tāds piešķirts)", 1040. pozīcijā "Ar apakšfondiem dibināta AIF nosaukums", 1050. pozīcijā "Dibināšanas datums", 1060. pozīcijā "Ir notikusi apvienošana", 1061. pozīcijā "Pievienotā/-o fonda/-u identifikators/-i", 1070. pozīcijā "Fonda veids" un 1120. pozīcijā "Ir privātā kapitāla fonds".
36. Datu informācijas apmaiņai sagatavošanas un iesniegšanas kārtība
37. Lai nodrošinātu datus informācijas apmaiņai atbilstoši Regulas Nr. 231/2013 prasībām, pārvaldnieks sagatavo Eiropas Vērtspapīru un tirgu iestādes (turpmāk – EVTI) izstrādāto veidni "Pārvaldnieka pārskats", kura pieejama Latvijas Bankas tīmekļvietnē un EVTI tīmekļvietnē un kura ietver:
    1. 1. daļu "Pārskatā iekļaujamā informācija, kas attiecas uz pārvaldnieku";
    2. 2. daļu "Pārskatā iekļaujamā informācija, kas attiecas uz fondu (Direktīvas 2011/61/ES 3. panta 3. punkta d) apakšpunkts un 24. panta 1. punkts)";
    3. 3. daļu "Pārskatā iekļaujamā informācija, kas attiecas uz fondu (Direktīvas 2011/61/ES 24. panta 2. punkts)";
    4. 4. daļu "Pārskatā iekļaujamā informācija, kas attiecas uz fondu (Direktīvas 2011/61/ES 24. panta 4. punkts)".
38. Reģistrēts pārvaldnieks sagatavo šo noteikumu 29.1. apakšpunktā minēto pārskatu par savu darbību un 29.2. apakšpunktā minēto pārskatu par katru pārvaldē esošo fondu.
39. Licencēts pārvaldnieks, kura pārvaldē nav fonda ar sviras finansējumu būtiskā apmērā, sagatavo šo noteikumu 29.1. apakšpunktā minēto pārskatu par savu darbību un 29.2. un 29.3. apakšpunktā minētos pārskatus par katru pārvaldē esošo fondu.
40. Licencēts pārvaldnieks, kura pārvaldē ir fonds ar sviras finansējumu būtiskā apmērā, sagatavo šo noteikumu 29.1. apakšpunktā minēto pārskatu par savu darbību un 29.2., 29.3. un 29.4. apakšpunktā minētos pārskatus par katru pārvaldē esošo fondu.
41. Pārvaldnieks sagatavo pārskatus, ievērojot:
    1. Regulas Nr. 231/2013 110. pantā noteikto periodiskumu un iesniegšanas termiņu;
    2. Latvijas Bankas tīmekļvietnē publiskotās EVTI 2014. gada 8. augusta pamatnostādnēs (ESMA/2014/269 LV) "Pamatnostādnes par pienākumu ziņot saskaņā ar AIFPD 3. panta 3. punkta d) apakšpunktu un 24. panta 1., 2. un 4. punktu" (turpmāk – pamatnostādnes) sniegtās norādes pārskatu sagatavošanai;
    3. pārskatos lietoto saīsinājumu atbilstību Regulā Nr. 231/2013 un pamatnostādnēs lietotajiem saīsinājumiem;
    4. Regulā Nr. 231/2013, pamatnostādnēs un pārskatos lietotā termina "saistību īpatsvars" atbilstību Alternatīvo ieguldījumu fondu un to pārvaldnieku likumā definētajam terminam "sviras finansējums";
    5. to, ka papildu informāciju, kura pārskatu veidnēs atzīmēta ar "\*", Latvijas Banka ir tiesīga prasīt, nosūtot pārvaldniekam informācijas sniegšanas pieprasījumu vismaz mēnesi pirms kārtējā pārskata sagatavošanas perioda beigām;
    6. to, ka informāciju, kuru prasīts norādīt brīvā formā, pārvaldnieks ir tiesīgs sniegt angļu valodā.
42. Pārvaldnieks pārskatus iesniedz, ievērojot šo noteikumu 14. un 15. punktā noteikto kārtību.
43. Noslēguma jautājumi
44. Atzīt par spēku zaudējušiem:
    1. Finanšu un kapitāla tirgus komisijas 2020. gada 15. septembra normatīvos noteikumus Nr. 156 "Alternatīvo ieguldījumu fondu pārvaldnieku pārskatu sagatavošanas normatīvie noteikumi" (Latvijas Vēstnesis, 2020, Nr. 186; 2022, Nr. 122);
    2. Finanšu un kapitāla tirgus komisijas 2020. gada 1. septembra normatīvos noteikumus Nr. 146 "Alternatīvo ieguldījumu fondu pārvaldnieku informācijas sniegšanas normatīvie noteikumi" (Latvijas Vēstnesis, 2020, Nr. 177).
45. Datu par stāvokli 2024. gada 31. decembrī sagatavošanai piemēro Finanšu un kapitāla tirgus komisijas 2020. gada 15. septembra normatīvos noteikumus Nr. 156 "Alternatīvo ieguldījumu fondu pārvaldnieku pārskatu sagatavošanas normatīvie noteikumi", un šos datus iesniedz Latvijas Bankai elektroniskā veidā, izmantojot datu ziņošanas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku: licencēts pārvaldnieks – līdz 2025. gada 20. janvārim un reģistrēts pārvaldnieks – līdz 2025. gada 20. aprīlim.
46. Datus informācijas apmaiņai par stāvokli 2024. gada 31. decembrī sagatavo saskaņā ar Finanšu un kapitāla tirgus komisijas 2020. gada 1. septembra normatīvajiem noteikumiem Nr. 146 "Alternatīvo ieguldījumu fondu pārvaldnieku informācijas sniegšanas normatīvie noteikumi", un šos datus iesniedz Latvijas Bankai elektroniskā veidā, izmantojot datu ziņošanas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku, līdz 2025. gada 30. janvārim.
47. Šo noteikumu 6. punktā minētos pārskatus par pārskata periodiem laikposmā no 2025. gada 1. janvāra līdz 2025. gada 30. novembrim pārvaldnieks sagatavo un iesniedz Latvijas Bankai elektroniskā veidā, izmantojot datu ziņošanas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku, ievērojot, ka:
    1. par katru atvērto fondu pārvaldnieks sagatavo šo noteikumu 6.7. apakšpunktā minēto pārskatu par katru kalendāro mēnesi un 6.4., 6.5., 6.6.1. un 6.8. apakšpunktā minētos pārskatus par katru kalendārā gada ceturksni un tos iesniedz Latvijas Bankai līdz pārskata periodam sekojošā mēneša 20. datumam;
    2. licencēts pārvaldnieks un pārvaldnieks, kurš reģistrējis AIF saskaņā ar Regulu Nr. 345/2013 vai Regulu Nr. 346/2013, sagatavo:
       1. šo noteikumu 6.1., 6.2., 6.3. apakšpunktā minētos pārskatus par katru kalendārā gada ceturksni un tos iesniedz Latvijas Bankai līdz pārskata periodam sekojošā mēneša 20. datumam;
       2. šo noteikumu 6.4., 6.5., 6.6.1., 6.7.1. un 6.8. apakšpunktā minētos pārskatus par stāvokli 2025. gada 30. jūnijā un tos iesniedz Latvijas Bankai līdz 2025. gada 20. jūlijam;
    3. pārvaldnieks nesniedz datus:
       1. šo noteikumu 6.2. apakšpunktā minētā pārskata 11422. pozīcijā "par alternatīvo ieguldījumu fondu pārvaldīšanu" un 11424. pozīcijā "par pensiju plānu pārvaldīšanu";
       2. šo noteikumu 6.5. apakšpunktā minētā pārskata 1171. pozīcijā "t. sk. aizdevumi ar sviras finansējumu, kas izsniegti nefinanšu sabiedrībām", 1300. pozīcijā "Nefinanšu aktīvi", 1390. pozīcijā "Pārējie nefinanšu aktīvi", 2111. un 2121. pozīcijā "atjaunojamie kredīti", 2112. un 2122. pozīcijā "pārsnieguma kredīti", kā arī ailē "Ieguldījumu īpašuma veids";
       3. šo noteikumu 6.6.2., 6.6.3., 6.7.2. un 6.9. apakšpunktā minētajos pārskatos;
    4. reģistrēts pārvaldnieks, ja tas nav Latvijā reģistrējis fondu saskaņā ar Regulu Nr. 345/2013 vai Regulu Nr. 346/2013, šajos noteikumos minētos datus nesniedz.
48. Šo noteikumu 6.9. apakšpunktā minēto pārskatu pārvaldnieks sagatavo par stāvokli 2025. gada 31. decembrī un iesniedz Latvijas Bankai līdz 2026. gada 20. janvārim.
49. Noteikumi stājas spēkā 2025. gada 1. janvārī.

Informatīva atsauce uz Eiropas Savienības tiesību aktiem

Noteikumos iekļautas tiesību normas, kas izriet no Eiropas Vērtspapīru un tirgu iestādes 2014. gada 8. augusta pamatnostādnēm (ESMA/2014/269 LV) "Pamatnostādnes par pienākumu ziņot saskaņā ar AIFPD 3. panta 3. punkta d) apakšpunktu un 24. panta 1., 2. un 4. punktu".

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |