**Latvijas Bankas** **noteikumu projekta "Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķināšanas noteikumi" anotācija**

|  |  |
| --- | --- |
| **Nosaukums** | Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķināšanas noteikumi |
| **Dokumenta veids** | Latvijas Bankas noteikumi |
| **Izdošanas pamatojums** | Apdrošināšanas un pārapdrošināšanas likuma 40. panta sestā un septītā daļa, 118. pants, 119. panta astotā daļa, 171. panta pirmā un trešā daļa |
| **Mērķis un būtība** | Saskaņā ar Latvijas Bankas likuma pārejas noteikumu 3. punktu Latvijas Bankas un Finanšu un kapitāla tirgus komisijas līdz šā likuma spēkā stāšanās dienai izdotie ārējie normatīvie akti, vadlīnijas un ieteikumi piemērojami līdz dienai, kad stājas spēkā attiecīgie Latvijas Bankas ārējie normatīvie akti, vadlīnijas vai ieteikumi, bet ne ilgāk kā līdz 2024. gada 31. decembrim.  Ņemot vērā minēto, Latvijas Banka ir izstrādājusi noteikumu projektu "Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķināšanas noteikumi" (turpmāk – noteikumu projekts), kas aizstās Finanšu un kapitāla tirgus komisijas 2020. gada 22. decembra normatīvos noteikumus Nr. 248 "Apdrošinātāju un pārapdrošinātāju maksātspējas kapitāla prasības un pašu kapitāla aprēķināšanas normatīvie noteikumi" (turpmāk – Noteikumi Nr. 248).  Noteikumu projekta prasības būs saistošas apdrošināšanas sabiedrībām, pārapdrošināšanas sabiedrībām un ārvalsts apdrošinātāju filiālēm.  Saskaņā ar Apdrošināšanas un pārapdrošināšanas likuma 40. panta sesto daļu, lai nodrošinātu dalībvalstīs vienotu, efektīvu un konstruktīvu uzraudzības praksi un vienveidīgu un konsekventu tieši piemērojamo Eiropas Savienības tiesību aktu piemērošanu, Latvijas Bankai, ņemot vērā Eiropas finanšu uzraudzības sistēmas pārrobežu darbības raksturu, ir tiesības noteikt apdrošināšanas un pārapdrošināšanas jomu regulējošās prasības, kas izriet no Eiropas Apdrošināšanas un aroda pensiju iestādes (turpmāk – EAAPI) pieņemtajām pamatnostādnēm.  Saskaņā ar Apdrošināšanas un pārapdrošināšanas likuma 40. panta septīto daļu Latvijas Banka nosaka tai iesniedzamo informāciju un dokumentus, kas nepieciešami apdrošināšanas sabiedrības, ārvalsts apdrošinātāja filiāles un pārapdrošināšanas sabiedrības uzraudzības veikšanai, tajā skaitā Apdrošināšanas un pārapdrošināšanas likumā paredzēto atļauju un saskaņojumu saņemšanai. Apdrošināšanas un pārapdrošināšanas likuma 118. pants paredz Latvijas Bankai pienākumu noteikt apdrošināšanas sabiedrībām un pārapdrošināšanas sabiedrībām izmantojamā pašu kapitāla un izmantojamā pamata pašu kapitāla aprēķināšanas kārtību. Apdrošināšanas un pārapdrošināšanas likuma 119. panta astotā daļa paredz Latvijas Bankai pienākumu noteikt apdrošināšanas sabiedrībām un pārapdrošināšanas sabiedrībām maksātspējas kapitāla prasības aprēķināšanas kārtību saskaņā ar standarta formulu.  Apdrošināšanas un pārapdrošināšanas likuma 171.panta pirmā daļa paredz Latvijas Bankai pienākumu noteikt ārvalsts apdrošinātāja filiāles izmantojamā pašu kapitāla aprēķināšanas kārtību, bet minētā panta trešā daļa – izmantojamā pamata pašu kapitāla aprēķināšanas kārtību.  Apdrošināšanas un pārapdrošināšanas likuma 171.panta otrā daļa nosaka prasību ārvalsts apdrošinātāja filiālei aprēķināt maksātspējas kapitāla prasību un minimālo kapitāla prasību saskaņā ar Apdrošināšanas un pārapdrošināšanas likuma XV nodaļā, kuras prasības saistošas apdrošināšanas sabiedrībām, un pārapdrošināšanas sabiedrībām, noteikto.  Noteikumu projekts nepieciešams, lai nodrošinātu finanšu tirgus dalībnieku vienotu izpratni par apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķina kārtību, tādējādi veicinot apdrošinājuma ņēmēju aizsardzību.  Noteikumu projekts izstrādāts ar mērķi noteikt apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu kapitāla pietiekamības aprēķināšanas kārtību, tādējādi nodrošinot Eiropas Parlamenta un Padomes 2009. gada 25. novembra direktīvā 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (pārstrādāta versija) (turpmāk – Direktīva [2009/138/EK)](http://eur-lex.europa.eu/eli/reg_del/1935/2015/oj/?locale=LV), noteikto prasību ieviešanu Latvijas Republikas normatīvajos aktos (sk. Direktīvas 2009/138/EK pārņemšanas tabulu anotācijas pielikumā)  Noteikumu projekts aptver vairāku EAAPI pamatnostādņu prasības, kas aktuālas Latvijas apdrošināšanas tirgum un kas papildina tieši piemērojamās Komisijas 2014. gada 10. oktobra deleģētās regulas (ES) 2015/35, ar ko papildina Eiropas Parlamenta un Padomes direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II), (turpmāk – Regula Nr. [2015/35](http://eur-lex.europa.eu/eli/reg_del/1935/2015/oj/?locale=LV)) prasības kapitāla pietiekamības noteikšanai.  Atbilstoši Direktīvas [2009/138/EK](http://eur-lex.europa.eu/eli/reg_del/1935/2015/oj/?locale=LV) prasībām noteikumu projekts nosaka maksātspējas kapitāla prasības aprēķināšanas kārtību saskaņā ar standarta formulu, tajā skaitā nosacījumus apdrošinātājam vai pārapdrošinātājam raksturīgu parametru izmantošanai. Noteikumu projektā noteiktas kvalitatīvas prasības pašu kapitāla noteikšanai un iedalījumam līmeņos, kā arī prasības izmantojamā pašu kapitāla posteņu noteikšanai. Noteikumu projekts ietver pārejas noteikumus pašu kapitāla posteņu klasificēšanai.  Atbilstoši EAAPI pamatnostādnēm noteikumu projektā:   * ietvertas prasības aktīvu un saistību, izņemot tehniskās rezerves, vērtēšanai un vērtējuma pamatojumiem; * ietvertas vispārīgas prasības, lai identificētu apdrošinātāja vai pārapdrošinātāja dalību finanšu iestāžu un kredītiestāžu kapitālā pašu kapitāla aprēķina vajadzībām, kā arī lai noteiktu saistītās sabiedrības maksātspējas kapitāla prasības aprēķina vajadzībām. Noteikumi papildināti ar shēmu, kas uzskatāmi atspoguļo līdzdalības iekļaušanu vai nu pašu kapitālā, vai maksātspējas kapitāla prasības aprēķinā; * papildinātas Regulā Nr. 2015/35 noteiktās caurskatīšanas pieejas prasības tirgus riska kapitāla prasības noteikšanas vajadzībām, kā arī prasības citu risku kapitāla prasību noteikšanā, ja ieguldījumi vērtspapīros (piemēram, katastrofu obligācijās) neatbilst riska mazināšanas metožu piemērošanas kritērijiem; * noteiktas papildu prasības attiecībā uz bāzes risku (*basis risk*), ko rada valūtas nesakritība starp parakstīšanas risku un riska mazināšanas metodi, tai skaitā faktori būtiska bāzes riska novērtēšanai, lai riska mazināšanas metode varētu tikt ņemta vērā; * noteikta kārtība, kādā atbilstoši pārapdrošināšanas līguma veidam piemērojama riska mazināšanas metode attiecīgā nedzīvības apdrošināšanas parakstīšanas riska apakšmoduļa līmenī. Noteikumi papildināti ar 2. un 3. pielikumu – metodēm un shēmu, kas uzskatāmi atspoguļo prasību piemērošanu dažādos katastrofu riska apakšmoduļa līmeņos; * noteiktas precizējošas prasības attiecībā uz dzīvības apdrošināšanas parakstīšanas riska moduļa piemērošanu; * precizēta izmaksājamo labumu vērtības noteikšana, lai aprēķinātu apdrošinājuma summas apmēru veselības apdrošināšanas katastrofu riska apakšmoduļa vajadzībām; * papildinātas Regulā Nr. 2015/35 noteiktās prasības, lai noteiktu tādus ieguldījumus kapitāla vērtspapīros, kam ir stratēģisks raksturs; * noteikta atsevišķu aktīvu un saistību posteņu vērtēšana tirgus riska moduļa un darījuma partneru saistību nepildīšanas riska moduļa piemērošanai; * noteiktas papildu prasības tehnisko rezervju un atlikto nodokļu zaudējumu segšanas spējas noteikšanai un atzīšanai maksātspējas kapitāla prasības aprēķinā; * noteiktas prasības attiecībā uz sabiedrības īpašo parametru (*undertaking specific parameters*) izmantošanu; * noteiktas prasības ilgtermiņa garantijas pasākumu (*long term guarantee measures*) īstenošanai; * precizētas prasības attiecībā uz atļaujas saņemšanu papildu pašu kapitāla posteņu iekļaušanai pašu kapitālā; * noteiktas detalizētas prasības attiecībā uz pašu kapitāla klasificēšanu; * noteiktas detalizētas prasības attiecībā uz atļaujas saņemšanu pašu kapitāla posteņa klasificēšanai attiecīgajā līmenī.   Salīdzinot ar Noteikumos Nr. 248 ietvertajām prasībām, noteikumu projektā veikti tehniski grozījumi, aktualizējot Noteikumos Nr. 248 izmantotās atsauces uz saistītajiem noteikumiem, precizējot atsauces uz Eiropas Savienības tieši piemērojamiem tiesību aktiem, kā arī izslēdzot aktualitāti zaudējušas prasības.  Noteikumu projekta izstrādes laikā Latvijas finanšu tirgū darbību nav uzsākusi neviena pārapdrošināšanas sabiedrība vai ārvalsts apdrošinātāja filiāle. |
| **Leģitīmais mērķis** | Noteikumu projekta leģitīmais mērķis ir citu personu tiesību un sabiedrības labklājības aizsardzība.  Šo pamattiesību aizsardzību Latvijas Banka īsteno, nodrošinot finanšu tirgus un tā dalībnieku darbības uzraudzību, kurai ir vitāla nozīme finanšu sistēmas un ekonomiskajā attīstībā, iespējami pilnīgākajā veidā, lai veicinātu sabiedrības uzticēšanos finanšu tirgum un tā dalībniekiem un Latvijas Bankai kā konkrēto finanšu tirgus dalībnieku uzraugam, kas nodrošina to tiesisku un sabiedrības interesēm atbilstošu darbību.  Indivīdam kā finanšu tirgus sistēmas daļai ir būtiski apzināties un saņemt to aizsardzības līmeni, kuru tam nodrošina finanšu tirgus un tā dalībnieku darbības uzraugs (Latvijas Banka), un attiecīgi Latvijas Banka finanšu tirgus un tā dalībnieku darbības uzrauga lomā ir atbildīga par tādu pasākumu veikšanu, kas aizsargā indivīda pamattiesības. Respektīvi, indivīds ir tiesīgs paļauties uz finanšu sistēmas taisnīgu uzraudzību, pretējā gadījumā indivīdam zūd uzticība finanšu sistēmai un motivācija būt šīs sistēmas dalībniekam.  Nosakot finanšu tirgus dalībniekiem, kuri darbojas apdrošināšanas un pārapdrošināšanas jomā, prasības un veicot to ievērošanas pārbaudes, Latvijas Banka nodrošina tai Latvijas Bankas likumā noteikto pienākumu – veicināt apdrošināto personu interešu aizsardzību un finanšu tirgus ilgtspējīgu attīstību un stabilitāti – izpildi. |
| **Samērīgums** | Noteikumi tiek izdoti, lai Latvijas Banka varētu veikt finanšu tirgus un tā dalībnieku darbības uzraudzību.  Noteikumi papildina Apdrošināšanas un pārapdrošināšanas likumā un Eiropas Savienības tieši piemērojamos tiesību aktos noteiktās prasības ar mērķi nodrošināt vienotu un precīzu regulējošo prasību piemērošanu, uzlabot profesionālās prakses konsekvenci un sniegt atbalstu apdrošināšanas sabiedrībām, pārapdrošināšanas sabiedrībām un ārvalsts apdrošinātāju filiālēm, veicot maksātspējas kapitāla prasības un pašu kapitāla aprēķinu.  Atbilstošākais veids, kā noteikt vienotas prasības maksātspējas kapitāla prasības un pašu kapitāla noteikšanai, ir izdot finanšu tirgus dalībniekiem saistošus noteikumus, kas noteiktu vienotas prasības visiem finanšu tirgus dalībniekiem tādā veidā, kas atbilst to darbības apjomiem un sarežģītībai. Noteikumu projekts ievieš Direktīvā [2009/138/EK](http://eur-lex.europa.eu/eli/reg_del/1935/2015/oj/?locale=LV) noteiktās maksātspējas kapitāla prasības un pašu kapitāla noteikšanas prasības. Noteikumu projekts būtībā neievieš jaunas prasības, kas nebūtu paredzētas Regulā Nr. 2015/35 vai Noteikumos Nr. 248, bet plašāk skaidro noteikto prasību piemērošanu.  Noteikumu projekts kopumā un tajā ietvertās tiesību normas atbilst samērīguma principam, jo, pirmkārt, ar noteikumu projekta ieviešanu tiek sasniegts leģitīmais mērķis (citu personu tiesību un sabiedrības labklājības aizsardzība) un, otrkārt, nav iespējams pēc būtības īstenot citu personu tiesību un sabiedrības labklājības aizsardzību ar citiem līdzekļiem, kā arī nepastāv tādi alternatīvi līdzekļi, kas sasniegtu leģitīmo mērķi tādā pašā kvalitātē. Ņemot vērā iepriekš minētos apstākļus, sabiedrības ieguvums būs lielāks par papildu slogu un resursu ieguldījumu (ņemot vērā jau esošās prasības), kas konkrētajam finanšu tirgus dalībniekam varētu rasties ar uzliktajiem pienākumiem, un tos atsver sagaidāmie ilgtermiņa ieguvumi stabilāka finanšu sektora veidā. |
| **Spēkā stāšanās** | Noteikumi stāsies spēkā 2025. gada 1. janvārī. |
| **Ietekme uz Latvijas Bankas budžetu** | Normatīvā akta izdošana neietekmēs Latvijas Bankas budžeta ieņēmumus un izdevumus. |
| **Administratīvā sloga un izmaksu novērtējums (tirgus dalībniekiem)** | Papildu administratīvais slogs un izmaksas nav paredzamas, jo noteikumu projekts neievieš jaunas prasības attiecībā uz maksātspējas kapitāla prasības un pašu kapitāla aprēķinu. |
| **Saistītie dokumenti** | Ar noteikumu projektu saistītie dokumenti:   1. Apdrošināšanas un pārapdrošināšanas likums; 2. Noteikumi Nr. 248; 3. Direktīva [2009/138/EK](http://eur-lex.europa.eu/eli/reg_del/1935/2015/oj/?locale=LV); 4. Eiropas Parlamenta un Padomes 2014. gada 16. aprīļa direktīva 2014/51/ES, ar ko groza direktīvu 2003/71/EK un direktīvu 2009/138/EK un regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām; 5. Regula Nr. 2015/35; 6. Komisijas 2015. gada 24. marta īstenošanas regula (ES) 2015/498, ar ko nosaka īstenošanas tehniskos standartus attiecībā uz uzraudzības iestāžu apstiprinājuma procedūru sabiedrības īpašo parametru izmantošanai saskaņā ar Eiropas Parlamenta un Padomes direktīvu 2009/138/EK; 7. Komisijas 2015. gada 24. marta īstenošanas regula (ES) 2015/499, ar ko nosaka īstenošanas tehniskos standartus attiecībā uz procedūrām, kas jāizmanto, lai piešķirtu uzraudzības iestādes apstiprinājumu papildu pašu kapitāla posteņu izmantošanai saskaņā ar Eiropas Parlamenta un Padomes direktīvu 2009/138/EK; 8. Komisijas 2023. gada 13. septembra regula (ES) Nr. 2023/1803, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes regulu (EK) Nr. 1606/2002; 9. Latvijas Bankas 2024. gada 26. februāra noteikumi Nr. 274 "Noteikumi par finanšu konglomerāta kapitāla pietiekamības aprēķināšanas kārtību un papildu uzraudzībai nepieciešamās informācijas sniegšanas kārtību"; 10. Finanšu un kapitāla tirgus komisijas 2006. gada 15. septembra noteikumi Nr. 148 "Nedzīvības apdrošinātāju maksātspējas normas un pašu līdzekļu aprēķināšanas noteikumi"; 11. Finanšu un kapitāla tirgus komisijas 2006. gada 15. septembra noteikumi Nr. 149 "Dzīvības apdrošinātāju maksātspējas normas un pašu līdzekļu aprēķināšanas noteikumi"; 12. Finanšu un kapitāla tirgus komisijas 2008. gada 5. septembra noteikumi Nr. 128 "Pārapdrošinātāju maksātspējas normas un pašu līdzekļu aprēķināšanas normatīvie noteikumi"; 13. Latvijas Bankas noteikumu projekts, kas nosaka apdrošināšanas un pārapdrošināšanas sabiedrību grupas maksātspējas aprēķina prasības; 14. Finanšu un kapitāla tirgus komisijas 2020. gada 22. decembra normatīvie noteikumi Nr. 250 "Apdrošināšanas vai pārapdrošināšanas sabiedrības grupas maksātspējas aprēķina normatīvie noteikumi"; 15. Latvijas Bankas noteikumu projekts, kas nosaka apdrošinātāju un pārapdrošinātāju risku un maksātspējas pašu novērtējuma prasības; 16. Finanšu un kapitāla tirgus komisijas 2020. gada 20. oktobra normatīvie noteikumi Nr. 192 "Apdrošinātāju un pārapdrošinātāju risku un maksātspējas pašu novērtējuma normatīvie noteikumi"; 17. EAAPI pamatnostādnes Nr. EIOPA-BoS-15/113 LV "Pamatnostādnes par aktīvu un saistību, kas nav tehniskās rezerves, atzīšanu un vērtēšanu"; 18. EAAPI pamatnostādnes Nr. EIOPA-BoS-14/167 LV "Pamatnostādnes par papildu pašu kapitālu"; 19. EAAPI pamatnostādnes Nr. EIOPA-BoS-14/168 LV "Pamatnostādnes par pašu kapitāla klasificēšanu"; 20. EAAPI pamatnostādnes EIOPA-BoS-14/170 LV "Pamatnostādnes par rīcību attiecībā uz saistītām sabiedrībām, tostarp līdzdalību"; 21. EAAPI pamatnostādnes EIOPA-BoS-14/171 LV "Pamatnostādnes par caurskatāmības pieeju"; 22. EAAPI pamatnostādnes EIOPA-BoS-14/172 LV "Pamatnostādnes par bāzes risku"; 23. EAAPI pamatnostādnes EIOPA-BoS-14/173 LV "Pamatnostādnes attiecībā uz nodotās pārapdrošināšanas līgumu piemērošanu nedzīvības apdrošināšanas parakstīšanas riska apakšmodulim"; 24. EAAPI pamatnostādnes EIOPA-BoS-14/174 LV "Pamatnostādnes par tirgus un darījuma partneru riska darījumu apstrādi standarta formulā"; 25. EAAPI pamatnostādnes EIOPA-BoS-14/175 LV "Pamatnostādnes attiecībā uz dzīvības apdrošināšanas parakstīšanas riska moduļa piemērošanu"; 26. EAAPI pamatnostādnes EIOPA-BoS-14/176 LV "Pamatnostādnes attiecībā uz veselības apdrošināšanas katastrofu riska apakšmoduli"; 27. EAAPI pamatnostādnes EIOPA-BoS-14/177 LV "Pamatnostādnes par tehnisko rezervju un atlikto nodokļu zaudējumu segšanas spēju"; 28. EAAPI pamatnostādnes EIOPA-BoS-14/178 LV "Pamatnostādnes par sabiedrības īpašajiem parametriem"; 29. EAAPI pamatnostādnes EIOPA-BoS-15/111 LV "Pamatnostādnes par ilgtermiņa garantijas pasākumu īstenošanu''. |
| **Saskaņošana ar Eiropas Centrālo banku** | Noteikumu projektu nav nepieciešams saskaņot ar Eiropas Centrālo banku. |
| **Saskaņošana ar citām publiskām un privātām personām** | Noteikumu projekts 2024. gada 30. oktobrī tika publicēts Latvijas Bankas tīmekļvietnes [www.bank.lv](http://www.bank.lv) sadaļas "Tiesību akti" apakšsadaļā "Sabiedrības līdzdalība", aicinot iesniegt priekšlikumus līdz 2024. gada 13. novembrim.  Vienlaikus par noteikumu projektu un notiekošo sabiedrības līdzdalību individuāli tika informēta Latvijas Apdrošinātāju asociācija un visi apdrošinātāji.  Pēc sabiedrības līdzdalībai noteiktā termiņa beigām noteikumu projekts tiks iesniegts izskatīšanai Latvijas Bankas konsultatīvās finanšu tirgus padomes sēdē. |
| **Saskaņošanas rezultāti** | Sabiedrības līdzdalības rezultātā par noteikumu projektu netika saņemti iebildumi vai priekšlikumi. |

Pielikums

Latvijas Bankas noteikumu projekta anotācijai

**Eiropas Savienības tiesību aktu pārņemšanas/ieviešanas tabula**

**Latvijas Bankas noteikumu projekta nosaukums:** "Apdrošināšanas sabiedrību, pārapdrošināšanas sabiedrību un ārvalsts apdrošinātāju filiāļu maksātspējas kapitāla prasības un pašu kapitāla aprēķināšanas noteikumi" (turpmāk – Noteikumu projekts)

**Eiropas Savienības tiesību akta nosaukums:**

1. Eiropas Parlamenta un Padomes 2009. gada 25. novembra direktīva 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (pārstrādāta versija) (turpmāk – Direktīva 2009/138/EK);
2. Eiropas Parlamenta un Padomes 2014. gada 16. aprīļa direktīva 2014/51/ES, ar ko groza direktīvu 2003/71/EK un direktīvu 2009/138/EK un regulas (EK) Nr. 1060/2009, (ES) Nr. 1094/2010 un (ES) Nr. 1095/2010 attiecībā uz Eiropas Uzraudzības iestādes (Eiropas Apdrošināšanas un fondēto pensiju iestādes) un Eiropas Uzraudzības iestādes (Eiropas Vērtspapīru un tirgu iestādes) pilnvarām (turpmāk – Direktīva [2014/51/ES](http://eur-lex.europa.eu/eli/reg_del/1935/2015/oj/?locale=LV)).

|  |  |  |  |  |  |
| --- | --- | --- | --- | --- | --- |
| **Eiropas Savienības tiesību akta pants, punkts vai apakšpunkts, kurā paredzētās prasības Latvijā jāizpilda** *(Norāda pēc iespējas konkrētāku teksta vienību)* | **Noteikumu projekta punkts vai apakšpunkts, kas izpilda A ailē minēto prasību**  *(Norāda pēc iespējas konkrētāku teksta vienību)* | **Vai A ailē minētā prasība ar B ailē minēto Noteikumu projekta punktu vai apakšpunktu tiek izpildīta pilnībā vai daļēji?**  *(Ja daļēji, norāda, kur un kā ir vai tiks nodrošināta prasības pilnīga izpilde)* | **Vai B ailē norādītais Noteikumu projekta punkts vai apakšpunkts paredz stingrākas prasības, nekā A ailē minētā prasība**  *(Ja paredz stingrākas prasības, norāda pamatojumu šādu stingrāku prasību nepieciešamībai)* | **Vai A ailē minētā prasība ir jāizpilda obligāti?**  *(Ja Eiropas Savienības tiesību akts paredz izvēles iespēju, norāda, vai un kādēļ šī rīcības brīvība Latvijā ir vai nav jāizmanto)* | **Vai A ailē minētais Eiropas Savienības tiesību akts paredz dalībvalsts paziņošanas pienākumu Eiropas Savienības institūcijām?**  *(Ja paredz, norāda, kas un kādā termiņā šo paziņošanas pienākumu izpildīs)* |
| A | B | C | D | E | F |
| Direktīvas 2009/138/EK 13. panta 30) punkts | Noteikumu projekta 2.1. apakšpunkts | Izpilda pilnībā | Nē | Jā | Direktīvas 2009/138/EK 309. pants paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas 2009/138/EK 13. panta 31) punkts | Noteikumu projekta 2.10. apakšpunkts | Izpilda pilnībā | Nē | Jā |
| Direktīvas 2009/138/EK 13. panta 32) punkts | Noteikumu projekta 2.17. apakšpunkts | Izpilda pilnībā | Nē | Jā |
| Direktīvas 2009/138/EK 13. panta 33) punkts | Noteikumu projekta 2.19. apakšpunkts | Izpilda pilnībā | Nē | Jā |
| Direktīvas 2009/138/EK 13. panta 36) punkts | Noteikumu projekta 2.20. apakšpunkts | Izpilda pilnībā | Nē | Jā |
| Direktīvas 2009/138/EK 13. panta 37) punkts | Noteikumu projekta 2.21. apakšpunkts | Izpilda pilnībā | Nē | Jā |
| Direktīvas 2009/138/EK 74. panta 6. punkta otrā daļa | Noteikumu projekta 179. punkts | Izpilda pilnībā | Nē | Jā |
| Direktīvas 2009/138/EK 87. pants | Noteikumu projekta 110. punkts | Izpilda pilnībā | Nē | Jā |
| Direktīvas 2009/138/EK 88. pants | Noteikumu projekta 111. punkts | Izpilda pilnībā | Nē | Jā |
| Direktīvas 2009/138/EK 89. panta 1. punkts | Noteikumu projekta 112. punkts | Izpilda pilnībā | Nē | Jā |
| Direktīvas 2009/138/EK 89. panta 2. punkts | Noteikumu projekta 113. punkts | Izpilda pilnībā | Nē | Jā |
| Direktīvas 2009/138/EK 90. panta 2. punkts | Noteikumu projekta 114. punkts | Izpilda pilnībā | Nē | Jā |
| Direktīvas 2009/138/EK 90. panta 3. punkts | Noteikumu projekta 115. punkts | Izpilda pilnībā | Nē | Jā |
| Direktīvas 2009/138/EK 90. panta 3. punkta b) apakšpunkts | Noteikumu projekta 183. punkts | Izpilda pilnībā | Nē | Jā |
| Direktīvas 2009/138/EK 91. pants | Noteikumu projekta 118.  punkts | Izpilda pilnībā | Nē | Jā |
| Direktīvas 2009/138/EK 92. panta 2. punkta a) apakšpunkts | Noteikumu projekta 119.1. apakšpunkts | Izpilda pilnībā | Nē | Jā |
| Direktīvas 2009/138/EK 92. panta 2. punkta b) apakšpunkts | Noteikumu projekta 119.2. apakšpunkts | Izpilda pilnībā | Nē | Jā |
| Direktīvas 2009/138/EK 93. panta 1. punkts | Noteikumu projekta 128. punkts | Izpilda pilnībā | Nē | Jā |
| Direktīvas 2009/138/EK 93. panta 2. punkts | Noteikumu projekta 129. punkts | Izpilda pilnībā | Nē | Jā |
| Direktīvas 2009/138/EK 94. pants | Noteikumu projekta 130. punkts | Izpilda pilnībā | Nē | Jā |
| Direktīvas 2009/138/EK 95. pants | Noteikumu projekta 131. punkts | Izpilda pilnībā | Nē | Jā |
| Direktīvas 2009/138/EK 98. panta 1. punkts | Noteikumu projekta 177. punkts | Izpilda pilnībā | Nē | Jā |
| Direktīvas 2009/138/EK 98. panta 2. punkts | Noteikumu projekta 178. punkts | Izpilda pilnībā | Nē | Jā |
| Direktīvas 2009/138/EK 103. pants | Noteikumu projekta 40. punkts | Izpilda pilnībā | Nē | Jā |
| Direktīvas 2009/138/EK 104. panta 1. punkts | Noteikumu projekta 41. punkts | Izpilda pilnībā | Nē | Jā |
| Direktīvas 2009/138/EK 104. panta 2. punkts | Noteikumu projekta 42. punkts | Izpilda pilnībā | Nē | Jā |
| Direktīvas 2009/138/EK 104. panta 3. punkts | Noteikumu projekta 43. punkts | Izpilda pilnībā | Nē | Jā |
| Direktīvas 2009/138/EK 104. panta 4. punkts | Noteikumu projekta 44. punkts | Izpilda pilnībā | Nē | Jā |
| Direktīvas 2009/138/EK 104. panta 5. punkts | Noteikumu projekta 45. punkts | Izpilda pilnībā | Nē | Jā |
| Direktīvas 2009/138/EK 104. panta 6. punkts | Noteikumu projekta 46. punkts | Izpilda pilnībā | Nē | Jā |
| Direktīvas 2009/138/EK 104. panta 7. punkta pirmā daļa | Noteikumu projekta 101. punkts | Izpilda pilnībā | Nē | Jā |
| Direktīvas 2009/138/EK 104. panta 7. punkta otrā daļa | Noteikumu projekta 102. punkts | Izpilda pilnībā | Nē | Jā |
| Direktīvas 2009/138/EK 104. panta 7. punkta trešā daļa | Noteikumu projekta 182. punkts | Izpilda pilnībā | Nē | Jā |
| Direktīvas 2009/138/EK 105. panta 2. punkta pirmā, otrā un trešā daļa | Noteikumu projekta 48. punkts | Izpilda pilnībā | Nē | Jā |
| Direktīvas 2009/138/EK 105. panta 2. punkta trešās daļas a) punkts | Noteikumu projekta 2.2. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 2. punkta trešās daļas b) punkts | Noteikumu projekta 2.3. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta pirmā un otrā daļa | Noteikumu projekta 49. punkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas a) punkts | Noteikumu projekta 2.4. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas b) punkts | Noteikumu projekta 2.5. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas c) punkts | Noteikumu projekta 2.6. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas d) punkts | Noteikumu projekta 2.7. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas e) punkts | Noteikumu projekta 2.8. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas f) punkts | Noteikumu projekta 2.9. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 3. punkta otrās daļas g) apakšpunkts | Noteikumu projekta 2.3. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 4. punkts | Noteikumu projekta 50. punkts | Izpilda pilnībā | Nē | Jā |
| Direktīvas 2009/138/EK 105. panta 5. punkta pirmā un otrā daļa | Noteikumu projekta 51. punkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas a) punkts | Noteikumu projekta 2.11. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas b) punkts | Noteikumu projekta 2.12. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas c) punkts | Noteikumu projekta 2.13. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas d) punkts | Noteikumu projekta 2.14. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas e) punkts | Noteikumu projekta 2.15. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 5. punkta otrās daļas f) punkts | Noteikumu projekta 2.16. apakšpunkts | Izpilda pilnībā | Nē | Jā |
| Direktīvas 2009/138/EK 105. panta 6. punkts | Noteikumu projekta 53. punkts | Izpilda pilnībā | Nē | Jā |
| Direktīvas 2009/138/EK 106. panta 1. punkts | Noteikumu projekta 52. punkts | Izpilda pilnībā | Nē | Jā |
| Direktīvas 2009/138/EK 107. panta 1. punkts | Noteikumu projekta 92. punkts | Izpilda pilnībā | Nē | Jā |
| Direktīvas 2009/138/EK 107. panta 2. punkts | Noteikumu projekta 93. punkts | Izpilda pilnībā | Nē | Jā |
| Direktīvas 2009/138/EK 107. panta 3. punkts | Noteikumu projekta 94. punkts | Izpilda pilnībā | Nē | Jā |
| Direktīvas 2009/138/EK 108. panta pirmā daļa | Noteikumu projekta 95. punkts | Izpilda pilnībā | Nē | Jā |
| Direktīvas 2009/138/EK 108. panta otrā daļa | Noteikumu projekta 96. punkts | Izpilda pilnībā | Nē | Jā |
| Direktīvas 2009/138/EK 108. panta trešā daļa | Noteikumu projekta 97. punkts | Izpilda pilnībā | Nē | Jā |
| Direktīvas 2009/138/EK 109. pants | Noteikumu projekta 55. punkts | Izpilda pilnībā | Nē | Jā |
| Direktīvas 2009/138/EK 110. pants | Noteikumu projekta 104. punkts | Izpilda pilnībā | Nē | Jā |
| Direktīvas [2014/51/ES](http://eur-lex.europa.eu/eli/reg_del/1935/2015/oj/?locale=LV) 2. panta 80. punkts (Direktīvas 2009/138/EK 308.b panta 9. punkts) | Noteikumu projekta 198. punkts | Izpilda pilnībā | Nē | Jā | Direktīvas [2014/51/ES](http://eur-lex.europa.eu/eli/reg_del/1935/2015/oj/?locale=LV) 7. pants paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |
| Direktīvas [2014/51/ES](http://eur-lex.europa.eu/eli/reg_del/1935/2015/oj/?locale=LV) 2. panta 80. punkts (Direktīvas 2009/138/EK 308.b panta 10. punkts) | Noteikumu projekta 199. punkts | Izpilda pilnībā | Nē | Jā |
| Direktīvas 2009/138/EK IV pielikuma 1. punkts | Noteikumu projekta 47. punkts | Izpilda pilnībā | Nē | Jā | Direktīvas 2009/138/EK 309. pants paredz, ka dalībvalstis paziņo Eiropas Komisijai par šīs direktīvas prasību pārņemšanu.  Minēto paziņošanas pienākumu izpildīs Finanšu ministrija, sniedzot paziņojumu Eiropas Komisijai pēc Noteikumu projekta apstiprināšanas Latvijas Bankas padomē. |